## Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Grada Preloga

### NN 135/2006 (13.12.2006.), Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Grada Preloga

# VLADA REPUBLIKE HRVATSKE

**3053**

Na temelju članka 45. stavka 4. Zakona o poljoprivrednom zem­ljištu (»Narodne
novine«, br. 66/2001, 87/2002, 48/2005 i 90/2005), Vlada Republike Hrvatske je
na sjednici održanoj 7. prosinca 2006. godine donijela

## ODLUKU

### O DODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA PRELOGA

I.

Vlada Republike Hrvatske (u daljnjem tekstu: Davatelj koncesije) dodjeljuje
tvrtki Agromeđimurje d.d. Čakovec, Ruđera Boškovića 10 (u daljnjem tekstu:
Korisnik koncesije), koncesiju za korištenje poljoprivrednog zemljišta u
vlasništvu Republike Hrvatske na području Grada Preloga, u k.o. Cirkovljan,
Donji Kraljevec i Čehovec, koje je prema posjedovnom listu Područnog ureda za
katastar Čakovec, Ispostava Prelog, Državne geodetske uprave, označeno kao:

*k.o. Cirkovljan*

|  |  |  |  |
| --- | --- | --- | --- |
| k.č. br. | kultura | klasa | ha a m2 |
| 595 | VOĆNJAK | 2 | 81 65 02 |

*k.o. Donji Kraljevec*

|  |  |  |  |
| --- | --- | --- | --- |
| k.č. br. | kultura | klasa | ha a m2 |
| 5507/2 | LIVADA | 2 | 5 77 |
| 5508/1 | LIVADA | 2 | 9 05 |
| 5509/2 | LIVADA | 2 | 12 69 |
| 5510/1 | LIVADA | 2 | 14 61 |
| 5511/2 | LIVADA | 2 | 9 13 |
| 5512/1 | LIVADA | 2 | 15 05 |
| 5513/2 | LIVADA | 3 | 1 87 |
| 5514/1 | LIVADA | 3 | 23 81 |
| 5514/3 | LIVADA | 3 | 15 44 |

*k.o. Čehovec*

|  |  |  |  |
| --- | --- | --- | --- |
| k.č.br. | kultura | klasa | ha a m2 |
| 1761 | VOĆNJAK | 2 | 78 99 88 |

Sveukupna površina: 161 ha 72 a 32 m2.
Sveukupna visina godišnje koncesijske naknade iznosi:80.000,00 kuna.

II.

Poljoprivredno zemljište u vlasništvu Republike Hrvatske koje je predmet ove
Odluke, daje se u koncesiju kao proizvodno tehnološka cjelina za dugogodišnje
nasade.

III.

Korisnik koncesije dužan je iskorištavati poljoprivredno zemljišta iz točke I.
ove Odluke u skladu s Programom iskorištavanja poljoprivrednog zemljišta, koji
čini sastavni dio ugovora o koncesiji, i na način kojim će osigurati najveću
moguću zaštitu okoliša.

IV.

Korisnik koncesije ne može ući u posjed poljoprivrednog zem­ljišta, koje je
minirano, do razminiranja, a troškove razminiranja sam će snositi.

V.

Za korištenje poljoprivrednog zemljišta u vlasništvu Republike Hrvatske
navedenog u točki I. ove Odluke, Korisnik koncesije dužan je plaćati Davatelju
koncesije godišnju naknadu u iznosu navedenom u točki I. ove Odluke.
Dinamika plaćanja naknade za koncesiju odredit će se ugovorom o koncesiji.

VI.

Koncesija iz točke I. ove Odluke dodjeljuje se na vrijeme od 40 godina, počevši
od dana sklapanja ugovora o koncesiji predmetnog poljoprivrednog zemljišta.

VII.

Dozvoljava se Korisniku koncesije postavljanje gospodarskih objekata, pomoćnih
uređaja i objekata za iskorištavanje zemljišta, ako je to u skladu s dokumentima
prostornog uređenja i graditeljstva.
Po isteku koncesije navedeni objekti postaju vlasništvo Davatelja koncesije.
Davatelj koncesije ima pravo tražiti da Korisnik koncesije o svom trošku ukloni
postavljene gospodarske, pomoćne i druge objek­te na predmetnom poljoprivrednom
zemljištu.

VIII.

Ministarstvo poljoprivrede, šumarstva i vodnog gospodarstva može otkazati
Korisniku koncesije ugovor o koncesiji poljoprivred­nog zemljišta iz točke I.
ove Odluke, ako Korisnik koncesije i nakon opomene koristi predmetno
poljoprivredno zemljište suprotno ugovoru i ne primjenjuje mjere i postupke
predviđene propisima o zaštiti i korištenju poljoprivrednog zemljišta.

IX.

Ugovor o koncesiji raskida se ako Korisnik koncesije ne plati godišnju
koncesijsku naknadu utvrđenu ugovorom o koncesiji u roku od 15 dana od dana
primitka poziva Davatelja koncesije, te ako predmetno zemljište daje u zakup ili
potkoncesiju.

X.

Na temelju ove Odluke ovlašćuje se ministar poljoprivrede, šumarstva i vodnog
gospodarstva, da sklopi ugovor o koncesiji poljoprivrednog zemljišta iz točke I.
ove Odluke, kojim će se detaljno urediti ovlaštenja Davatelja koncesije, te
prava i obveze Korisnika koncesije.

XI.

Ova Odluka stupa na snagu danom donošenja, a objavit će se u »Narodnim
novinama«.

Klasa: 320-02/06-03/18
Urbroj: 5030116-06-3
Zagreb, 7. prosinca 2006.

Predsjednik
**dr. sc. Ivo Sanader**, v. r.

Odluka, NN 135/2006-3053